- PAOK-ul lui Răzvan Lucescu este cea mai eficientă echipă din lume
- Pe ce loc se află Rapid, în topul mondial
PAOK-ul lui Răzvan Lucescu, cea mai eficientă echipă din lume! Formația din Grecia este pe primul loc, într-un top publicat de Observatorul pentru Fotbal an Centrului Internațional pentru Studii Sportive.
Chiar dacă a pierdut primul loc în Grecia, PAOK este la doar 2 puncte de liderul AEK Atena. De asemenea, grecii lui Răzvan Lucescu sunt și în optimile Conference League, acolo unde mai au de jucat returul "dublei" cu Dinamo Zagreb. În tur, croații s-au impus cu 2-0, pe teren propriu.
PAOK-ul lui Răzvan Lucescu, cea mai eficientă echipă din lume
Nu mai puţin de 900 de cluburi din 54 de ligi au fost luate în considerare în acest studiu, care are la bază cifrele oferite de platforma Wyscout, pe trei variabile, numărul aşteptat de goluri rezultat din ocazii periculoase create (excluzând penalty-urile), numărul de şuturi pe spaţiul porţii şi numărul total de şuturi la poartă, notează agerpres.ro.
PAOK este lider în acest clasament, cu un procentaj de +0,69 goluri pe meci, rezultat din raportul golurilor marcate şi cele trei variabile amintite. Podiumul este completat de Sporting Lisabona (+0,59) şi de AS Roma (+0,52).
FC Rapid Bucureşti ocupă un excelent loc 13, cu +0,43, la mare distanţă de următoarele echipe din Superligă, FC Hermannstadt (+0,11) şi Politehnica Iaşi (+0,11)
La polul opus, cu -0,63 se află Melbourne City, dar şi echipe din campionatele europene de top, OGC Nice (-0,56), Olympique Lyon (-0,49), Rayo Vallecano (-0,48), Montpellier (-0,47).
Clasamentul mondial:
1. PAOK Salonic (Grecia) +0,69
2. Sporting Lisabona (Portugalia) +0,59
3. AS Roma (Italia) +0,52
4. Jagiellonia Bialystok (Polonia) +0,51
5. FC Sion (Elveţia/liga a doua) +0,49
6. Fortuna Dusseldorf (Germania/liga a doua) +0,49
7. Wigan Athletic (Anglia/liga a treia) +0,47
8. Al-Nassr FC (Arabia Saudită) +0,45
9. Norwich City (Anglia/liga a doua) +0,44
10. Internazionale Milano (Italia) +0,44
11. Deportivo Saprissa (Costa Rica) +0,44
12. Arsenal Londra (Anglia) +0,43
13. Rapid Bucureşti (România) +0,43
Clasamentul Ligii 1:
1. Rapid Bucureşti +0,43
2. FC Hermannstadt +0,11
3. Politehnica Iaşi +0,11
4. CFR Cluj +0,10
5. Petrolul Ploieşti +0,06
6. Universitatea Cluj +0,06
7. UTA Arad +0,04
8. Sepsi OSK Sfântu Gheorghe +0,03
9. Dinamo Bucureşti +0,02
10. Universitatea Craiova +0,02
11. FC Voluntari -0,02
12. Oţelul Galaţi -0,03
13. FC U Craiova -0,04
14. FC Botoşani -0,05
15. FCSB -0,13
16. FCV Farul Constanţa -0,32
Răzvan Lucescu a intrat în istoria lui PAOK! Recordul stabilit de antrenorul român
Răzvan Lucescu a intrat în istoria lui PAOK! Fiul lui Mircea Lucescu a stabilit un record pe banca echipei din Grecia.
Răzvan Lucescu a reuşit în acest sezon să obţină cu PAOK cea mai mare medie de goluri pe meci din istoria echipei elene.
PAOK are sezonul acesta o medie de 2,53 goluri pe meci. Potrivit gazzetta.gr, media de goluri din acest sezon o depăşeşte lejer pe cea obţinută de PAOK în celelalte sezoane în care a marcat cel mai mare număr de goluri, 2000-2001 și 2018-2019.
În sezoanele 2000-2001 și 2018-2019, PAOK a marcat 2,20 goluri pe meci. În acest sezon, PAOK are şi cele mai multe goluri marcate dintre toate echipele din prima ligă greacă. PAOK a înscris cu 4 goluri mai mult decât Panathinaikos, cu 6 mai mult decât AEK și cu 9 mai mult decât Olympiacos.
PAOK e lider în Grecia la finalul sezonului regular, cu 60 de puncte. Pe locul 2 e AEK, cu 59 de puncte, pe 3 Olympiacos, cu 57 de puncte, iar pe 4 Panathinaikos, cu 56 de puncte.